Rodičovské združenie

***pri Materskej škole Š. Furdeka, Martin***

***IČO : 17 319 617***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Š T A T Ú T*** *R O D I Č O V S K É H O Z D R U Ž E N I A*

# Článok 1

## Postavenie rodičovského združenia

1. ***Rodičovské združenie pri Materskej škole Š. Furdeka 1, Martin ( ďalej iba Rodičovské združenie- skratka RZ ) je združenie rodičov alebo iných zástupcov detí školy, ktoré je organizáciou Slovenskej rady rodičovských združení registrovanou dňa 18.06.1991 po****d číslom VVS / 1-900/90-3897- 7* pod registračným číslom 1861 .Na činnosť tohto orgánu prispieva každoročne určenou čiastkou za každého člena organizácie. Tento príspevok zasiela ekonómka školy v mesiaci októbri poštovou poukážkou.
2. ***RZ je právnickou osobou, ktorá vystupuje v právnych vzťahoch svojím menom a nesie zodpovednosť, ktorá z týchto vzťahov vyplýva. Spolupracuje s vedením školy pri riešení problémov výchovy a vzdelávania detí, pri koncipovaní a organizovaní záujmovej činnosti detí školy, pri zabezpečovaní kultúrnych alebo športových podujatí školy, pri organizovaní domácich a zahraničných stykoch školy a pri usmerňovaní vzťahu rodičov ku škole a naopak.***
3. Spolu s vedením školy posudzuje výsledky výchovno-vzdelávacieho procesu, vyjadruje sa k metodike tejto práce a aktivizuje rodičov na odstránenie prekážok optimalizácie tohto procesu v škole. V rámci svojich možností poskytuje škole materiálnu, organizačnú a personálnu pomoc pri práci s deťmi a organizácii školských akcií
4. Činnosť RZ sa riadi schváleným štatútom, stanovami a odporúčaniami Slovenskej rady rodičovských združení ( SR RZ ) a ustanoveniami príslušných zákonov, ak sa dotýkajú činnosti tejto organizácie. Rešpektuje požiadavky vedenia školy dotýkajúce sa spolupráce školy s rodičmi.
5. RZ sa riadi zásadou delegovanej právomoci. Štruktúrne prvky organizácie a ich zástupcov ustanovuje a odvoláva na základe rovných, priamych a tajných volieb. Rozhoduje prostá väčšina hlasov prítomných.
6. RZ je zriadené na dobu neurčitú.

## Článok 2

***Poslanie rodičovského združenia.***

1. ***Poslaním RZ na škole je spolupracovať s vedením školy a jej pedagogickým zborom pri výchove a vzdelávaní detí školy v súlade s pedagogickou teóriou, pri ochrane práv detí v zmysle Deklarácie práv dieťaťa (UNESCO), pri ochrane a presadzovaní výchovného záujmu rodičov prípadne zákonných zástupcov detí a pri ochrane učiteľov s morálnym kreditom pred nepriaznivými faktormi procesu výchovy.***
2. RZ zhromažďuje a rieši námety, pripomienky a požiadavky rodičov týkajúce sa výchovy a vzdelávania detí, zabezpečovania tohto procesu a vzťahov, v ktorých sa uskutočňuje.
3. ***Prostredníctvom svojich zástupcov rokuje s riaditeľkou materskej školy, učiteľkami a ostatnými zamestnancami školy s vedomím spoločnej zodpovednosti za výchovu dieťaťa a na základe vzájomného partnerského vzťahu.***
4. RZ rešpektuje právnu subjektivitu školy pri presadzovaní záujmov svojich členov v oblasti definovanej odsekom 1). Problémy presahujúce kompetencie vedenia školy rieši s orgánmi štátnej správy a samosprávy, s Okresnou rodičovskou radou (ORR), Krajskou rodičovskou radou (KRR) alebo s VV SR RZ.
5. ***Zabezpečuje účasť svojich zástupcov vo výbore RZ , Rade školy a v Stravovacej komisii školy alebo v orgánoch, ktoré ustanovuje zákon ( predpis ), ktorý túto účasť predpokladá.***
6. Utvára  ***Radu školy (RŠ)***, ktorá vykonáva svoju činnosť v zmysle § 24 Zákona

596/ 2003 Z.z. o štátnej správe v školstve a školskej samospráve RZ. Realizáciu jej rozhodnutí zabezpečuje ***Výbor RZ*** a ***Revízna komisia RZ.***

## Článok 3

***Organizácia rodičovského združenia***

***Rada školy (RŠ)***, vykonáva svoju činnosť v zmysle § 24 Zákona 596/ 2003 Z.z. o štátnej správe v školstve a školskej samospráve.

***Rada školy (RŠ)*** je najvyšším orgánom RZ. Za jej ustanovenie zodpovedá zriaďovateľ. Tvoria ju zvolení zástupcovia pedagogických zamestnancov a jeden zvolený zástupca ostatných zamestnancov, ***štyria zvolení zástupcovia rodičov***, dvaja delegovaní poslanci MZ, delegovaný zástupca inej právnickej osoby, ktorá sa podieľa na výchove a vzdelávaní a delegovaný zástupca zriaďovateľa

Rada školy :

a) uskutočňuje výberové konanie na vymenovanie riaditeľa školy podľa § 4

b) navrhuje na základe výberového konania kandidáta na vymenovanie do funkcie riaditeľa,

c)predkladá návrh na odvolanie riaditeľa, alebo sa vyjadruje k návrhu na odvolanie riaditeľa: návrh na odvolanie riaditeľa predkladá vždy s odôvodnením

d) vyjadruje sa ku koncepčným zámerom rozvoja školy, k návrhu na zrušenie školy a ku skutočnostiam uvedeným v paragrafe 3 odst.8pís. b)až d) a § 5 odst. 7 ( odvolanie riaditeľa zriaďovateľom )

***Výbor RZ (VRZ ) -***  zástupcovia rodičov z jednotlivých tried ( triedny aktív)

* rieši všetky zásadné otázky spolupráce rodiny a školy
* vyjadruje sa k výchovným a vzdelávacím postupom vedenia školy
* schvaľuje rozpočet organizácie a jeho koncepčné využitie
* v spolupráci s vedením školy rieši pripomienky a návrhy rodičov
* rozhoduje o zásadných možnostiach pomoci škole
* vyjadruje sa k opatreniam orgánov nadriadených vedeniu školy ako právnickej osobe v oblasti vzdelávania a výchovy detí v materskej škole v školskom roku voľbou 2-3 členov z radov rodičov triedy.

Jeho poslaním je:

* napomáhať vytváraniu vzťahov spolupráce a vzájomnej pomoci medzi rodičmi, učiteľmi a v danej triede vyučujúcimi učiteľkami,
* podieľať sa na regulácii a skvalitňovaní výchovno-vzdelávacieho procesu,
* pôsobí na rodičov, ktorí venujú malú pozornosť výchove a vzdelávaniu svojho dieťaťa alebo narušujú optimálny vzťah rodiny a školy a pomáha im v rámci svojich možnosti,
* zabezpečuje organizáciu aktivít rodičov podľa rozhodnutia RŠ a VVRZ

a***)Výbor RZ zasadá minimálne tri krát v školskom roku. Jeho zasadnutí sa môžu zúčastniť aj rodičia, ktorí nie sú jeho členmi, ale prejavia o túto účasť záujem. Zasadnutie môže zvolať predseda organizácie ( výkonný výbor ) aj vtedy , ak o to požiada vedenie školy, triedny aktív , alebo skupina rodičov vo veci , ktorá nestrpí odklad.***

***b)Rozhodnutia Výboru RZ sú pre členov rodičovského združenia záväzné .***

c)Funkčné obdobie Výboru RZ je jeden až tri roky a končí v septembri nasledujúceho školského roka. O predĺžení funkčného obdobia rozhodne na svojom prvom zasadnutí v školskom roku.

d) Pri strate členstva vo Výbore RZ ( odchod dieťaťa z MŠ , neplnenie povinností v činnosti VRZ, odmietnutie členstva....) sa ustanoví nový člen doplňujúcimi voľbami .

e) Člen výboru RZ, ktorý sa neodôvodnene nezúčastní 2x zasadnutia výboru , stráca vo výbore RZ členstvo .

***Revíznu komisiu (RK)***

a)tvorí predseda a dvaja členovia. Členov komisie volí Výbor RZ na svojom prvom zasadnutí v školskom roku. Členmi komisie sú rodičia, ktorí sa revízie zúčastnia na podnet predsedu komisie. Revízna komisia vykonáva kontrolu hospodárenia RZ dvakrát v školskom roku . Revízna komisia rovnako vykonáva *inventarizáciu majetku RZ*.

***Zástupcovia RZ v iných orgánoch (ďalej iba zástupcovia)***

a) sú členovia RZ – rodičia, volení rodičovským združením do Rady školy a navrhnutí do mestskej školskej rady.. Zvolení rodičia v predmetnom orgáne obhajujú záujmy RZ (rodičov) najmä vo vzťahu k systému výchovy a vzdelávania ich detí.

b) Zástupcovia rešpektujú vo svojej práci požiadavky Výboru RZ a informujú ich o svojich aktivitách pri rokovaní v orgáne a o výsledkoch týchto aktivít.

* Zástupcovia informujú RŠ a VRZ o obsahu a priebehu týchto rokovaní.

***Článok 4***

***Práva a povinnosti rodičovského združenia***

1) Členstvo v Rodičovskom združení vzniká a obnovuje sa v každom novom školskom roku .

2) Členovia rodičovského združenia majú právo :

* voliť orgány organizácie,
* byť volení do týchto orgánov,
* vyjadrovať sa k práci školy, podávať kritické pripomienky, návrhy a odporúčania a zapájať sa do spolupráce s pedagogickým zborom,
* byť informovaní o riešení týchto pripomienok a návrhov, ako aj o zámeroch vedenia školy a orgánov RZ týkajúcich sa výchovno-vzdelávacieho procesu,
* venovať rodičovskému združeniu, škole alebo záujmovým krúžkom detí dar vo forme materiálneho alebo finančného príspevku,
* byť informovaní o práci orgánov RZ na škole,
* byť informovaní o vzdelávacích výsledkoch svojich detí

3) Členovia organizácie sú *p o v i n í :*

* zúčastňovať sa rokovaní aktívov, orgánov školy alebo orgánov stanovených zákonom, do ktorých boli zvolení alebo sa rozhodli v týchto orgánoch pracovať v rámci aktivít rodičovského združenia,
* formulovať jednoznačne a *j a s n e*  svoje pripomienky a podieľať sa na ich riešení na výzvu Výkonného výboru RZ,
* rešpektovať ustanovenia tohoto štatútu,
* zúčastniť sa bezprostredne riešenia svojej vlastnej pripomienky, ak ich o to Výkonný výbor požiada.

***Článok 5***

***Hospodárenie rodičovského združenia***

1) ***Príjmy rodičovského združenia tvoria členské príspevky, výnosy z akcii RZ, z jeho majetku, dobrovoľné príspevky a dary rodičov vrátane sponzorstva a účelové dary a príspevky.***

2) Hlavným nástrojom distribúcie RZ je ***Rozpočet rodičovského združenia***. Rozpočet navrhuje riaditeľka školy predkladá ho na schválenie Výboru RZ na pravidelných zasadnutiach v školskom roku. Základné rozpočtové položky sa saturujú z členských príspevkov.

3) Ostatné príjmy RZ sa rovnako rozdeľujú prostredníctvom neplánovanej položky rozpočtu (variabilnej položky) podľa potrieb organizácie. O rozdelení týchto prostriedkov rozhodne výbor RZ (hodnota nad 180 €) . Spôsob rozdelenia týchto príjmov sa uvádza v *Správe o hospodárení RZ,* ktorú výbor predkladá rodičovskému združeniu.

4) Dobrovoľné účelové príspevky a dary nie sú také materiálne alebo finančné prostriedky, ktoré darca venuje s udaním adresáta alebo účelu daru (napr. na nákup športových potrieb). S takýmto darom disponuje adresát podľa rozhodnutia darcu, ktorému na požiadanie predloží príslušné doklady o účelovom využití daru.

5) Finančné prostriedky rodičovského združenia sa ukladajú vo finančnom ústave (banke). *Podpisové právo majú určení členovia*

***Rozpočet rodičovského združenia schvaľuje výbor***  RZ v októbri školského roka. Pri spracovaní rozpočtu na školský rok vychádza podľa možností z predpokladaného príjmu organizácie z členských príspevkov .

1)Výbor RZ zabezpečuje distribúciu finančných prostriedkov organizácie v súlade so schváleným rozpočtom na aktuálny mesiac. Priamu zodpovednosť za správu finančných prostriedkov RZ a ich výber od zákonných zástupcov má po schválení plenárnym zasadnutím RZ ekonomicko – prevádzkový zamestnanec školy*.*

***2) Výdavky Rodičovského združenia tvoria príspevky na materiálne, personálne a organizačné zabezpečenie, príspevky na organizáciu detských kultúrnych a športových podujatí, príspevky na odmenu za prácu vynikajúcim deťom, príspevky na zabezpečovanie výchovno-vzdelávacieho procesu detí, čiastky vynaložené na fungovanie rodičovskej organizácie (Výboru RZ, RŠ), príspevok na činnosť SR RZ a mimoriadne výdavky schválené VRZ. Výdavky sa uskutočňujú v súlade so schváleným rozpočtom organizácie.***

3***) Čerpanie finančných prostriedkov sa sleduje pravidelne na základe dokladov a záznamov vo Finančnom denníku RZ, ktorý vedie ekonomický zamestnanec školy. Predkladá finančný denník Výboru RZ na každom jeho zasadnutí. Doklady o hospodárení je povinná ekonómka predložiť na požiadanie revíznej komisie RZ .***

4) Výdaj finančných prostriedkov uskutočňuje ekonómka školyna základe rozhodnutí RŠ, VRZ v súlade s rozpočtom RZ na daný mesiac.

5***) Veci (predmety), ktoré sa nakúpili z prostriedkov RZ sa evidujú v inventárnej knihe, ktorú vedie ekonóm školy. UP a hračky v hodnote do 50 € budú evidované na inventárnom súpise triedy a UP a hračky nad 50 € sú zaevidované do inventáru majetku školy.***

Inventarizácia majetku RZ sa vykonáva raz ročne, súčasne s inventarizáciou majetku školy alebo pri odovzdávaní funkcie ekonóma či vedenia školy. Inventarizáciu majetku vykonáva inventarizačná komisia školy a *revízna komisia RZ*

6 ) Rodičovské združenia odmeňuje aktivitu ekonóma za každý školský rok výkonu tejto funkcie. O výške tejto odmeny rozhodne Výkonný výbor.

***Článok 6***

***Záverečné ustanovenia***

1. Rodičovské združenie zaniká zrušením školy alebo rozhodnutím väčšiny členov RZ (rodičov). Túto vôľu rodičov môže výbor RZ zisťovať na základe hodnotenia aktivity organizácie *prostredníctvom ankety* v rámci triednych aktívov alebo priam oslovením rodičov. Pritom názor v tejto súvislosti musí vysloviť najmenej 80% rodičov. Na základe tohoto zvolá výbor RZ mimoriadne (záverečné) zasadnutie RŠ, VRZ ktorí v mene členov RZ potvrdia zánik rodičovského združenia a zabezpečia organizáciu s tým spojených opatrení.
2. Pri zániku organizácie vykoná výbor RZ zúčtovanie majetku organizácie, pri ktorom najmä :

* sústredí finančné prostriedky, vyrovná všetky záväzky a dlhy a určí *likvidátora* (skupina rodičov – členov VRZ)
* rozhodne o rozdelení finančných prostriedkov a spôsobe likvidácie účtu v peňažnom ústave

1. Tento Štatút RZ nadobudol platnosť dňom schválenia výborom RZ

dňa 9.10.2020

predseda RZ : JUDr. Monika Kotiánová

riaditeľka školy : Mgr. Helena Krnová